CELEX: 32020D0246
Language: da
Date: 2020-02-17 00:00:00
Title: Rådets afgørelse (EU) 2020/246 af 17. februar 2020 om den holdning, der skal indtages på Den Europæiske Unions vegne i partnerskabsrådet, der er nedsat ved den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side, til vedtagelsen af forretningsordenen for partnerskabsrådet, for partnerskabsudvalget, for underudvalgene og for andre organer, der nedsættes af partnerskabsrådet, og til oprettelsen af listen over underudvalg, for så vidt angår anvendelsen af nævnte aftales afsnit II

25.2.2020   
               
               
                  DA
               
               
                  Den Europæiske Unions Tidende
               
               
                  L 52/5
               
            
         RÅDETS AFGØRELSE (EU) 2020/246
         af 17. februar 2020
         om den holdning, der skal indtages på Den Europæiske Unions vegne i partnerskabsrådet, der er nedsat ved den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side, til vedtagelsen af forretningsordenen for partnerskabsrådet, for partnerskabsudvalget, for underudvalgene og for andre organer, der nedsættes af partnerskabsrådet, og til oprettelsen af listen over underudvalg, for så vidt angår anvendelsen af nævnte aftales afsnit II
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 37, sammenholdt med artikel 218, stk. 8, andet afsnit, og stk. 9, i traktaten om Den Europæiske Unions funktionsmåde,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side (1) (»aftalen«) blev undertegnet i Bruxelles den 24. november 2017 og har været anvendt midlertidigt siden den 1. juni 2018.
                  
               
                     (2)
                  
                  
                     I henhold til aftalens artikel 362 og 363 nedsættes der et partnerskabsråd og et partnerskabsudvalg for at lette gennemførelsen af aftalen.
                  
               
                     (3)
                  
                  
                     I henhold til aftalens artikel 362, stk. 4, fastsætter partnerskabsrådet selv sin forretningsorden og i henhold til aftalens artikel 363, stk. 4, fastsætter partnerskabsrådet i sin forretningsorden, hvilke opgaver partnerskabsudvalget skal tillægges, og hvordan det skal fungere.
                  
               
                     (4)
                  
                  
                     For at sikre en effektiv gennemførelse af aftalen bør der fastsættes en forretningsorden for partnerskabsrådet og for partnerskabsudvalget.
                  
               
                     (5)
                  
                  
                     I henhold til Rådets afgørelse (EU) 2018/104 (2) må partnerskabsrådet i perioden med den midlertidige anvendelse af aftalen kun træffe afgørelser om anliggender, der falder inden for anvendelsesområdet for aftalens midlertidige anvendelse, som fastsat i nævnte afgørelse.
                  
               
                     (6)
                  
                  
                     I henhold til aftalens artikel 364, stk. 2, kan partnerskabsrådet beslutte at nedsætte underudvalg og andre organer på specifikke områder, der kan bistå det i udførelsen af dets opgaver. Desuden fastsætter partnerskabsrådet i sin forretningsorden sådanne underudvalgs og andre organers sammensætning, opgaver og virkemåde.
                  
               
                     (7)
                  
                  
                     Partnerskabsrådet vedtager forretningsordenen for partnerskabsrådet og forretningsordenerne for partnerskabsudvalget, underudvalg og andre organer.
                  
               
                     (8)
                  
                  
                     Det er hensigtsmæssigt at fastlægge den holdning, der skal indtages på Unionens vegne i partnerskabsrådet, da afgørelsen om vedtagelsen af forretningsordenen for partnerskabsrådet for partnerskabsudvalget, for underudvalg og for andre organer samt om oprettelsen af listen over underudvalg vil være bindende for Unionen.
                  
               
                     (9)
                  
                  
                     Den holdning, som Unionen skal indtage i partnerskabsrådet, bør derfor baseres på udkastet til afgørelse fra partnerskabsrådet.
                  
               
                     (10)
                  
                  
                     Denne afgørelse vedrører kun udkastet til afgørelse fra partnerskabsrådet, i det omfang den skal regulere virkemåden af de organer, der nedsættes i henhold til aftalen, i forbindelse med anvendelsen af aftalens afsnit II, der indeholder bestemmelser vedrørende Unionens fælles udenrigs- og sikkerhedspolitik, som falder inden for afsnit V, kapitel 2, i traktaten om Den Europæiske Union. Formålet med og indholdet af de nævnte bestemmelser er adskilt fra og uafhængig af formålet med og indholdet af de andre bestemmelser i aftalen om oprettelse af et partnerskab mellem parterne. Parallelt med denne afgørelse vedtages en separat afgørelse vedrørende udkastet til afgørelse fra partnerskabsrådet, i det omfang den skal regulere virkemåden af de organer, der nedsættes i henhold til aftalen, i forbindelse med anvendelsen af andre af aftalens bestemmelser —
                  
               VEDTAGET DENNE AFGØRELSE:
         
            Artikel 1
            
               1.   Den holdning, der skal indtages på Unionens vegne i partnerskabsrådet, der er nedsat ved den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side, til vedtagelsen af forretningsordenen for partnerskabsrådet, for partnerskabsudvalget, for underudvalgene og for andre organer, der nedsættes af partnerskabsrådet, og til oprettelsen af listen over underudvalg, for så vidt angår anvendelsen af nævnte aftales afsnit II, baseres på udkastet til partnerskabsrådets afgørelse (3).
            
            
               2.   Mindre tekniske ændringer af udkastet til afgørelse kan accepteres af Unionens repræsentanter i partnerskabsrådet, uden at Rådet vedtager yderligere afgørelse.
            
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 17. februar 2020.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EUT L 23 af 26.1.2018, s. 4.
         
            (2)  Rådets afgørelse (EU) 2018/104 af 20. november 2017 om undertegnelse på Unionens vegne og om midlertidig anvendelse af den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side (EUT L 23 af 26.1.2018, s. 1).
         
            (3)  Jf. dokument ST 15226/19 på http://register.consilium.europa.eu.